William Hague

William Jefferson Hague (født 26. mars 1961 i Rotherham i Yorkshire i England) er en konservativ britisk politiker og adelsmann. Hague representerte Richmond i Underhuset fra 1989 til 2015, han var leder av opposisjonen fra 1997 til 2001 og var utenriksminister i David Camerons regjering fra 2010 til 2015. Han var leder for det konservative partiet mellom 1997 og 2001. I august 2015 fikk han tittelen baron Hague av Richmond, en ikke-arvelig adelstittel.

Hague ble utdannet ved Wath-upon-Dearne Grammar School, University of Oxford og INSEAD. Hague kom inn i Underhuset ved et suppleringsvalg i 1989. Hague avanserte raskt innenfor det konservative partiet og ble partiets leder i en alder av 36 i 1997. Han gikk av som leder etter valgnederlaget i 2001. Etter dette hadde han en mindre fremtredende rolle i parlamentet, i britisk politikk kalt en backbencher, og skrev biografier om William Pitt den yngre og William Wilberforce. Han har også arbeidet som konsulent og styremedlem i ulike forretningsforetak. Da David Cameron ble valgt som leder i 2005, kom Hague tilbake i en sentral rolle som utenrikspolitisk talsmann for opposisjonen. Ved regjeringsdannelsen i 2010 fikk Hague vervet som utenriksminister.

Referanser

 Eksterne lenker 





Kategori:Britiske politikere
Kategori:Partiledere
Kategori:Personer fra Rotherham
Kategori:Ledere av det konservative parti (Storbritannia)